'- Nom de l'organització: Justícia i Pau

- Descripció de l'actuació:

Promoure el compromís per a l'ecològica integral en institucions,
entitats i comunitats cristianes.

L’objectiu és crear una xarxa de comunitats cristianes
(parròquies, escoles, institucions, congregacions, entitats,
etc.) que animin la conversió ecològica integral i esdevinguin
espais on experimentar un nou estil de vida fruit d’aquesta
conversió, a partir de quatre eixos de treball:

1.Generar una nova mirada de la realitat des de la perspectiva de
l'ecologia integral, que relaciona de manera indestriable crisi
social i crisi mediambiental, i considera la necessitat d'un
canvi profund vers un model de persona i de societat més justa,
solidaria i respectuosa amb la natura:

● Divulgació de la perspectiva de l'ecologia integral
(Presentacions, xerrades, grups de lectura, publicacions,
exposicions...)

● Formació i aprofundiment en els continguts de la conversió
ecològica (Conferències, cinefòrums, seminaris, tallers, jornades
d’estudi, grups de diàleg...)

● Incorporació dels continguts ecosocials a les dinàmiques de
la comunitat (Catequesi d’infants, joves i adults. Grups de
reflexió. Grups bíblics. Esplai....)

2.Promoure una espiritualitat amb contingut Ecosocial sobre la
que ancorar els canvis de mentalitat necessaris que planteja
l'ecologia integral:

● Interioritat i pregària (En espais de pregària ordinaris o
específics. Propostes de pregària personal o familiar. Vetlles,
jornades, recessos. Itineraris contemplatius a la natura i rutes
eco-espirituals. Pregàries ecumèniques per la creació...)

● Litúrgia i sagraments (En l’eucaristia ordinària o
celebracions específiques, en la celebració dels temps litúrgics
o en el sagrament de la reconciliació. Celebració del Temps de la
creació. En la revisió de vida, estudi d’evangeli....)

3.Promoure nous estils de vida per transformar la vida quotidiana
de la pròpia comunitat, però també la dels seus membres i llurs
famílies:

● Gestió ambiental responsable de la parròquia/comunitat
(Consum responsable. Economia ètica, solidària i coherent. Compra
responsable: ecològica, justa, solidària, austera, coherent.
Residu zero: reducció, reutilització i reciclatge. Usos ecològics
dels espais...)

● Propostes per al conreu de virtuts i nous hàbits
(Publicacions, xerrades, tallers... per orientar als membres de
la comunitat en el canvi d’hàbits. Serveis d’assessorament
ecosolidari. Experiències pilot. Propostes d’intercanvi i
cooperació. Visites a entitats ecosolidàries, model
d’alternatives socials i mediambientals Activitats per gaudir de
la natura (caminades, sortides amb bicicleta...) Elements de
suport (documentació, blogs o espais web...).

4.Impulsar el compromís social dels membres de la comunitat
cristiana en campanyes, accions, entitats i xarxes que treballen
per a una societat més justa, solidària i respectuosa amb la
natura:

● Treball en xarxa (Col·laboració amb associacions locals de
protecció ambiental i defensa dels DDHH. Participació en accions
comunitàries locals. Suport a campanyes i plataformes pel
desenvolupament sostenible. Promoció del voluntariat en
plataformes i entitats ecosolidaries.

● Denúncia i reivindicació (Plantejament de qüestions
ambientals i socials a les autoritats locals. Participació en
campanyes de denúncia i accions reivindicatives de caire
ecosolidari...)

● Solidaritat (Participació en campanyes de sensibilització
entorn a determinades causes. Recollida de fons per a projectes
ecosolidaris...)

Justícia i Pau impulsa i dona suport a aquesta xarxa. Assessora a
l’equip impulsor de cada comunitat, proporciona orientacions i
propostes pràctiques i participa directament en alguna activitat
( xerrada, taller, recés, itinerari de reflexió...). També posa a
disposició de totes les comunitats de la xarxa una plataforma web
http://www.justiciaipau.org/ecoparroquies que proporciona i
facilita l’intercanvi de materials, informació sobre campanyes,
accions, entitats i xarxes ecosolidàries, promou l’intercanvi
d’experiències i facilita el treball en xarxa amb les altres
parròquies/comunitats.

- Calendari execució: De l'any 2019 en endavant

- Pàgina web: http://www.justiciaipau.org/ecoparroquies/

- Dades de contacte: ecoparroquies@justiciaipau.org